CELEX: 62015TN0036
Language: et
Date: 2015-01-23 00:00:00
Title: Kohtuasi T-36/15: 23. jaanuaril 2015 esitatud hagi – Hispasat versus komisjon

16.3.2015   
            
            
               ET
            
            
               Euroopa Liidu Teataja
            
            
               C 89/40
            
         23. jaanuaril 2015 esitatud hagi – Hispasat versus komisjon
   (Kohtuasi T-36/15)
   (2015/C 089/48)
   Kohtumenetluse keel: hispaania
   
      Pooled
   
   
      Hageja: Hispasat, SA (Madrid, Hispaania) (esindajad: advokaadid J. Buendía Sierra, A. Lamadrid de Pablo ja A. Balcells Cartagena)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus ja eelkõige otsuse artikkel 1 osas, milles tunnistatakse, et HISPASAT-iga seoses esines siseturuga kokkusobimatu riigiabi;
            
         
               —
            
            
               tühistada seetõttu otsuse artiklites 3 ja 4 esitatud tagasinõudmiskorraldused;
            
         
               —
            
            
               mõiste siinse menetluse kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               —
            
            
               Hageja leiab, et märkides HISPASAT S.A vaidlusaluse meetme vahetuks saajaks, on komisjon teinud ilmse faktivea, mis peab viima otsuse tühistamiseni, kuna kõnealune ettevõtja ei osalenud meetmetes ega saanud nendest kasu. Hageja väidab samuti, et Euroopa Komisjon on rikkunud hea halduse põhimõtet, kuna HISPASAT S.A. on märgitud meetmetest kasusaajaks pärast uurimise algatamist, analüüsimata olemasolevat faktilist olukorda ja andmata hagejale võimalust olla haldusmenetluses ära kuulatud.
            
         
               —
            
            
               Teise võimalusena väidab hageja, et komisjon on rikkunud ELTL artikleid 106 ja 107 ning ELTL protokolli 26, kuna otsuses käsitletud meetmed ei kujuta endast riigiabi, sest puudus majandustegevus, vaid kõne all on avalikule võimule omase tegevus nende haldusülesannetega seonduvalt. Alternatiivina eelnevale leiab hageja, et vaidlustatud otsuses on tehtud viga, kui seal järeldatakse, et vaidlusalustel meetmetel ei olnud seost üldist huvi pakkuva avaliku teenusega ja seetõttu ei hinnatud õigesti ei Altmarki kohtupraktika ega ka üldise majandushuvi teenuste otsuse 2005/842/EÜ (otsuse artikli 86 lõike 2 kohta) kohaldatavust, mille alusel oleks võinud tunnistada, et abi ei esinenud või et mis tahes võimalik abi oli siseturuga kokkusobiv.
            
         
               —
            
            
               Hageja leiab samuti, et vaidlusalused meetmed ei suuda moonutada konkurentsi ega liikmesriikidevahelist kaubandust.
            
         
               —
            
            
               Samuti väidab hageja, et vaidlustatud otsuses on tehtud ilmne viga, kui hinnati abi kooskõla ELTL artikli 107 lõike 3 punktiga c: (i) esiteks, kuna tehnoloogilise neutraalsuse põhimõtet loeti absoluutseks põhimõtteks, ja (ii) teiseks, kuna järeldati, et vaidlusalused meetmed rikuvad tehnoloogilist neutraalsust, ehkki vastupidised järeldused on esitatud tehnilistes aruannetes, mille on esitanud piirkondlik valitsus, Hispaania keskasutused ja üks eraettevõtja; (iii) kolmandaks, kuna järeldati, et vaidlusalused meetmed ei olnud sobivad ja proportsionaalsed; ja (iv) neljandaks, kuna kinnitati, et meede tekitab mittevajalikke moonutusi konkurentsile.
            
         
               —
            
            
               Hageja väidab teise võimalusena, et otsus rikub määrust nr 659/1999, kuna seal eksitakse olemasoleva abi analüüsis vastavalt artikli 1 punkti b alapunktile v.